
ОТ  КРАСИМИР СТОЙЧЕВ – ЗА КМЕТ НА ОБЩИНА БУРГАС

ОТНОСНО: Предоставяне за стопанисване и управление на ОП „Спортни имоти“ на изграждащия се обект: „Рибарско пристанище „Сарафово““, обновено по проект „Реконструкция и модернизация на рибарско пристанище „Сарафово“ съфинансирано по Оперативна програма за развитие на сектор "Рибарство” (2007 – 2013 г.), Приоритетна ос 3: „Мерки от общ интерес", Мярка 3.3. Инвестиции за реконструкция и модернизация на рибарски пристанища, места за разтоварване и закрити лодкостоянки, на територията на УПИ ІІ  - за Рибарско пристанище, в кв. 63 по плана на кв. Сарафово, гр. Бургас“ в ПИ с идентификатори 07079.820.1234; 07079.820.1235; 07079.820.1236; 07079.820.1238; 07079.820.1239; 07079.820.1241; 07079.820.1242; 07079.820.1245; 07079.820.1246; 07079.820.1247 по КККР на гр. Бургас

УВАЖАЕМИ ОБЩИНСКИ СЪВЕТНИЦИ,
Община Бургас изгражда „Рибарско пристанище „Сарафово““ на територията на УПИ ІІ  - за Рибарско пристанище, в кв. 63 по плана на кв. Сарафово, гр. Бургас“ в ПИ с идентификатори 07079.820.1234; 07079.820.1235; 07079.820.1236; 07079.820.1238; 07079.820.1239; 07079.820.1241; 07079.820.1242; 07079.820.1245; 07079.820.1246; 07079.820.1247 по КККР на гр. Бургас. Строително-монтажните работи се осъществяват по проект „Реконструкция и модернизация на рибарско пристанище „Сарафово“ съфинансирано по Оперативна програма за развитие на сектор "Рибарство” (2007 – 2013 г.), Приоритетна ос 3: „Мерки от общ интерес", Мярка 3.3. Инвестиции за реконструкция и модернизация на рибарски пристанища, места за разтоварване и закрити лодкостоянки и към настоящия момент предстои въвеждане на обекта в експлоатация и отразяването му в кадастралната карта на кв. Сарафово, гр. Бургас.
Реконструираното пристанище се намира в имоти – публична общинска собственост, публична държавна собственост и части от морското дъно, за които са съставени, както следва: Акт за публична общинска собственост № 6972/10.04.2012 г.; Актове за публична държавна собственост №№ 6019/27.04.2012 г., 6020/27.04.2012 г., 6021/27.04.2012 г., 6022/27.04.2012 г., 6023/27.04.2012 г.,  6024/27.04.2012 г. , отредени за „рибарско пристанище“, съгласно ПУП-ПРЗ, одобрен със Заповед № РД-02-14-1612/21.06.2012 г. на министъра на регионалното развитие и благоустройството. С договор за предоставяне в управление на имоти – ПДС № Д-04-4/22.05.2012 г., на основание Решение № 401/17.05.2012 г. на Министерския съвет, областният управител на област Бургас е предоставил на Община Бургас безвъзмездното право на управление на имотите – публична държавна собственост, а с Решение № 709/30.08.2012 г., министерски съвет е учредил в полза на Община Бургас безвъзмездно право на строеж за обекта в имотите, представляващи морско дъно.
Съгласно одобрени работни проекти и разрешение за строеж № РС-52/20.09.2012 г., обектът представлява реконструкция и модернизация на рибарско пристанище „Сарафово“, включващо брегова кейова стена, оградителни съоръжения (източен и западен мол), зона за акостиране и швантоване на 104 бр. лодки и 6 бр. риболовни кораби, спусково устройство – хелинг с площадка за ремонт на кораби, зони за ратоварване и сортиране на улова, административна сграда с прилежащ покрит пазар за първа продажба на риба, складови помещения за амбалаж, за инвентар, помещение с хладилен склад за улов и ледогенератор, паркинг за 103 бр. леки и 4 бр. тежкотоварни автомобили, колонки за електрозахранване и водоснабдяване на плавателните съдове и др. елементи на благоустрояването, ВиК и ел. мрежи и съоръжения, водопроводно отклонение. След въвеждането в експлоатация, обектите, съставляващи пристанището ще бъдат отразени в кадастралната карта с отделни идентификатори.
Пристанището е с един вход/изход за автомобилен достъп. Достъпът се осъществява по проектирания път свързващ пристанищната територия с кв. Сарафово. На входа е разположена сграда за охрана – пропускателен пункт с контрол на достъпа чрез портал. Основната обслужваща пристанищна сграда е разположена в непосредствена близост до площадките за разтоварване и сортиране на улова. Сградата е условно разделена на два овални обема, разделени от покрития пасаж покрито тържище за първа продажба на улова с 20 броя маси. Единият обем се състои от складови помещения, а в другият е поместена администрацията и битовите помещения, необходими за пристанището. Цялата пристанищна територия е осветена и снабдена със системи за видеонаблюдение. 
Предстои да бъде издадено разрешение за ползване и да се изготвят необходимите документи за промяна на обстоятелства в регистъра на пристанищата на Република България и Удостоверението за експлоатационна годност на рибарско пристанище „Сарафово“. След приключване на гореописаните процедури общинското пристанище ще е в състояние да приема и обслужва плавателни съдове.
Съгласно Договор 150/08.01.2013 за предоставяне на безвъзмездна финансова помощ по ОПРСР, по-конкретно Чл. 19, ал. 5 гласи следното: „За срок от 5 (пет) години от сключване на настоящия договор, бенефициентът (община Бургас) е длъжен: т. 2 да не продава, дарява да не прехвърля правото на собственост и/или преотстъпва ползването на активите, предмет на подпомагане, под каквато и да е форма с изключение на случаите, когато това се изисква от закон.“
Необходимо е да бъде избран оператор на пристанището, който следва да бъде вписан при промяна на данните в Регистъра на пристанищата на Република България за територията на пристанището дължината на кейовия фронт, както и за пристанищните услуги, за които операторът е получил достъп.
Операторът следва да спазва законовите изисквания и да поддържа статистически данни съгласно Закон за морските пространства, вътрешните водни пътища и пристанищата на Република България (ЗМПВВППРБ) и Наредба № 9 от 29.07.2005 г. за изискванията за експлоатационна годност на пристанищата (Наредба № 9/2005 г.), както и да заплаща изискуемите такси към Изпълнителна агенция „Морска администрация“.
Изложените обстоятелства налагат реконструираното пристанище да се предаде на структура, която да го стопанисва и да създаде възможност на гражданите на град Бургас да ползват предоставяните от него услуги, както за обслужване на риболовни кораби и лодки, така и за осъществяване на търговска дейност на пункт за първа продажба на риба. Такава специализирана структура е ОП „Спортни имоти“. Своевременното предоставяне на обекта за управление и стопанисване на ОП „Спортни имоти“, ще даде възможност съоръжението да бъде оборудвано и да се създаде необходимата организация за неговото ползване още от началото май месец 2015 г.    
 	Предвид изложеното и на основание чл. 21, ал. 1, т. 8 от Закона за местно самоуправление и местната администрация и във връзка с чл. 12, ал. 1, чл. 52, ал. 3 и 4 и чл. 53 от Закона за общинската собственост, предлагам общински съвет да приеме следните 
Р Е Ш Е Н И Я:
І. Дава съгласие за предоставяне на строящ се обект: „Рибарско пристанище „Сарафово““, обновено по проект „Реконструкция и модернизация на рибарско пристанище „Сарафово“ съфинансирано по Оперативна програма за развитие на сектор "Рибарство” (2007 – 2013 г.), Приоритетна ос 3: „Мерки от общ интерес", Мярка 3.3. Инвестиции за реконструкция и модернизация на рибарски пристанища, места за разтоварване и закрити лодкостоянки, на територията на УПИ ІІ  - за Рибарско пристанище, в кв. 63 по плана на кв. Сарафово, гр. Бургас“ в ПИ с идентификатори 07079.820.1234; 07079.820.1235; 07079.820.1236; 07079.820.1238; 07079.820.1239; 07079.820.1241; 07079.820.1242; 07079.820.1245; 07079.820.1246; 07079.820.1247 по КККР на гр. Бургас за управление и стопанисване на ОП „Спортни имоти“.
ІІ. Допълва списъка с имоти – общинска собственост, предоставени за управление и стопанисване на ОП „Спортни имоти“, като след приключване на строителството и въвеждане в експлоатация, обектът да бъде нанесен с отделен идентификационен номер в кадастралната карта.

